Grbavica (Sarajevo)

**Grbavica** je urbano naselje smješteno u Sarajevu, glavnom gradu Bosne i Hercegovine. Dio je općine Novo Sarajevo te je administrativno podijeljeno u dvije mjesne zajednice: **Grbavica I** i **Grbavica II**.

Ovo područje je razvijeno kao novo stambeno naselje tokom perioda socijalističke Jugoslavije. Smještena na zapadnoj obali rijeke Miljacke, Grbavica I obuhvata područje između Zagrebačke ulice i rijeke Miljacke. Osim stambenih objekata, na ovom području nalaze se Šumarski fakultet Univerziteta u Sarajevu, Franjevački samostan Kovačići, Jordanska džamija izgrađena 1996. godine, tri osnovne škole (OŠ Kovačići, OŠ Grbavica I i OŠ Grbavica II) te ambasada Nizozemske. Na sjeverozapadnom uglu ovog područja izgrađena je nova ambasada Ujedinjenog Kraljevstva. Grbavica II, smještena između Grbavice I i Hrasnog, obuhvata Tržni centar "Grbavica" i džamiju Ummu Arif Zabadne. Južno od Zagrebačke ulice nalazi se stadion Grbavica, stadion premijerligaškog nogometnog kluba FK Željezničar, koji ima kapacitet od 13.500 sjedećih mjesta, te katolička crkva sv. Ignacija Lojolskog.

## Historija
Tokom rata u Bosni i Hercegovini i opsade Sarajeva, Grbavica je od juna 1992. bila zauzeta od snaga Vojske Republike Srpske. Lokalno nesrpsko stanovništvo bilo je izloženo nasilju i masakrima.

Jedan od poznatijih počinitelja zločina, Veselin Vlahović Batko, poznat i kao "monstrum sa Grbavice" osuđen je za ubistva, mučenja i silovanja.

### Silovanja na Grbavici 
Prema sudski utvrđenim činjenicama srpske snage su u maju 1992. preuzele kontrolu nad Grbavicom, a nesrpsko stanovništvo bilo je izloženo zastrašivanju, pretresima, oduzimanju imovine, prisilnim iseljenjima i drugim oblicima progona. U sudskim materijalima i svjedočenjima koja sažima Detektor navodi se da su civili bošnjačke i hrvatske nacionalnosti bili zatočeni u garažama i podrumima, u objektu *Digitron Buje*, Đačkom domu *Bane Šurbat* i zgradi *Šopinga*.

Silovan veliki broj žena, a neke od žrtava bile su i višestruko seksualno zlostavljane; među žrtvama su bile i trudnice. Dragičević je 2013. prvostepeno osuđen na 11 godina zatvora, a drugostepena presuda iz 2014. potvrdila je prvostepenu odluku.

U širem pravnom kontekstu ratnog seksualnog nasilja u Bosni i Hercegovini, Međunarodni krivični sud za bivšu Jugoslaviju (ICTY) u predmetu *Kunarac, Kovač i Vuković* izrekao je prve svoje osude za silovanje kao zločin protiv čovječnosti, kao i prve osude za porobljavanje kao zločin protiv čovječnosti.

Nakon Dejtonskog sporazuma i kraja rata u Bosni i Hercegovini, Grbavica je reintegrisana u grad Sarajevo unutar Federacije BiH, a 1996. većina srpskog stanovništva usljed političkog i medijskog pritiska, napušta svoja prebivališta u Sarajevu, uključujući i ovo naselje, u događaju poznatom kao egzodus Srba iz Sarajeva.

## Poznati ljudi
*Goran Čengić – bosanskohercegovački rukometaš

## U popularnoj kulturi
*"Grbavica" – Mladen Vojičić Tifa (1997)
**Grbavica*, film Jasmile Žbanić iz 2006.

## Galerija

Datoteka:Sarajevo_Grbavica.JPG|alt=View of Grbavica, a neighbourhood of Sarajevo, after the war ended|Pogled na Grbavicu, sarajevsko naselje, nakon završetka rata
Datoteka:Sarajevo_19.3.1996_war.JPG|alt=Downtown Grbavica in March 1996|Centar Grbavice u martu 1996.
Datoteka:Sarajevo_1996_destroyed_apartment.jpg|alt=Destroyed residential buildings in Grbavica, 1996|Porušeni stambeni objekti na Grbavici, 1996
Datoteka:Za_život_cijeli.JPG|alt=The Maniacs Graffiti at Grbavica stadium|Grafiti Manijaka na stadionu Grbavica
Datoteka:Panoramic_view_of_Grbavica_Stadium,_Sarajevo.jpg|alt=Panoramic view of Grbavica Stadium|Panoramski pogled na stadion Grbavica
Datoteka:Sarajevo_Winter_2012-02-05_(5).JPG|alt=Winter panorama of Grbavica today, with an orthodox church in the foreground and the British embassy in the background|Zimska panorama Grbavice danas, sa pravoslavnom crkvom u prvom planu i britanskom ambasadom u pozadini
Datoteka:Sarajevo_Winter_2012-02-05_(50).jpg|alt=Winter scene at Hamdije Čemerlića at Grbavica|Zimski prizor ulice Hamdije Čemerlića na Grbavici
Datoteka:Sarajevo_Winter_2012-02-05_(67).JPG|alt=Winter scene at Grbavica on February 5, 2012|Zimska scena na Grbavici 5. februara 2012.
Datoteka:Grbavica towers.JPG|alt=Residential high-rise buildings on the side of the Miljacka river|Stambene visoke zgrade na obali rijeke Miljacke

## Reference
## Vanjski linkovi
*Mjesna zajednica “Grbavica I”
*Mjesna zajednica “Grbavica II”

Kategorija:Naselja u Sarajevu
Kategorija:Novo Sarajevo